Existujú obavy, že loď sa prevrátila v oblasti pri pobreží Uruguaja.
Svedčiť by o tom mohli ropné škvrny, z ktorých niektoré sa našli približne 3700 kilometrov od pobrežia, informovali uruguajské námorné sily vo svojom vyhlásení. Podľa agentúry DPA loď v piatok vyslala signál SOS.
Juhokórejská vláda uviedla, že sa našiel záchranný čln. Predpokladá sa, že ide o plavidlo z lode Stellar Daisy. Podľa juhokórejskej tlačovej agentúry Jonhap sa začala operácia na záchranu dvoch námorníkov.
Jonhap informoval, že posádka lode v piatok zaslala textovú správu, v ktorej oznámila, že Stellar Daisy sa potopila.
Posádku lode tvorilo osem Juhokórejčanov a 16 filipínskych námorníkov. Loď sa plavila z Brazílie do južnej Afriky.